**Приложение № 1**

**към Условията за изпълнение**

**I. Документи за авансово плащане**

1. Искане за авансово плащане (по образец);
2. Банкова гаранция (по образец).
3. Декларация по образец Приложение № 2 (само в случаите, когато са настъпили промени в декларираните обстоятелства);
4. Удостоверение за наличие или липса на задължения по Закона за местните данъци и такси от съответната община по седалището на бенефициента.
5. Документ, издаден от обслужващата банка с удостоверителен характер за банковата сметка на бенефициента, по която ще бъде преведена безвъзмездната финансовата помощ. Представя се във формат „pdf“ или „jpg“..

**II. Документи за междинно и окончателно плащане (формат „рdf“ или „jpg“, „xls“ или „xlsx“)**

**А. Общи документи:**

1. Искане за плащане (по образец).

2. Декларация за липса на обстоятелства попадащи в обхвата на изискванията за недопустимост посочени в Условията за кандидатстване. (Приложение № 2). Представя се във формат „pdf“ или „jpg“.

3. Декларация по образец (в случай че бенефициентът на безвъзмездната финансова помощ няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от Стратегическия план по ОСП 2023-2027г. (Приложение № 3). Представя се във формат „pdf“ или „jpg“.

4. Декларация за размера на получените държавни помощи независимо от тяхната форма и източник по образец съгласно приложение (Приложение № 5). Представя се във формат „pdf“ или „jpg“.

5. Декларация за обстоятелствата по чл. 4а от Закона за малките и средните предприятия (по образец, утвърден от министъра на икономиката). Представя се във формат „pdf“ или „jpg“.

6. Индивидуален сметкоплан утвърден от ръководството на предприятието, с включени в него обособени счетоводни сметки специално открити за изпълнение на инвестицията (не се отнася за физически лица, прилагащи облекчена форма на финансова отчетност съгласно Закона за счетоводството). Представя се във формат „pdf“ или „jpg“.

7. Извлечения от обособени аналитични счетоводни сметки, специално открити за изпълнението на проекта, които бенефициентите са длъжни да водят по време на изпълнение на договорите за финансиране. Представя се във формат „pdf“ или „jpg“.

8. Извлечение от инвентарна книга или разпечатка от счетоводната система на бенефициента, доказващо заприходяването на всички финансирани активи по обособени счетоводни сметки, специално открити за проекта. Представя се във формат „pdf“ или „jpg“.

9. Аналитична оборотна ведомост, извлечения от отделни аналитични счетоводни сметки, отразяващи всички разходи по проекта или от отделна счетоводна система за отчитане на разходите по дейностите и разходите по одобреното заявление за подпомагане. Сметките следва да съдържат номера /или част от номера/ на договора за предоставяне на безвъзмездна финансова помощ. Представя се във формат „pdf“ или „jpg“.

10. Приемно-предавателен протокол между доставчика/изпълнителя и бенефициента за всеки обект на инвестицията, съдържащ детайлно описание на техническите характеристики и индивидуализиращи данни, когато е приложимо (напр. серийни номера, номер на рама, номер на двигател, др.), включително информация, че активите не са втора употреба. Представя се във формат „pdf“ или „jpg“, включително в „xls“ или „xlsx“ формат.

11. Лиценз, разрешение и/или регистрация за извършване на подпомаганата дейност/инвестиция съгласно българското законодателство (в зависимост от вида подпомагана дейност). Представя се във формат „pdf“ или „jpg“.

12. Първични счетоводни документи, доказващи извършените разходи. Представя се във формат „pdf“ или „jpg“.

13. Платежни нареждания, доказващи плащане на одобрените разходи от страна на бенефициента, заверени от обслужващата банка. Представя се във формат „pdf“ или „jpg“. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Документът не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура, номер на договор, сума на плащането, начално и крайно салдо и информация за всички извършени транзакции за деня на плащането).

14. Пълно банково извлечение от деня на извършване на всяко плащане по дейностите и разходите по одобреното заявление за подпомагане, доказващо плащане от страна на бенефициента, заверено от обслужващата банка. Представя се във формат „pdf“ или „jpg“.

15. Удостоверение за наличие или липса на задължения по Закона за местните данъци и такси от съответната община по седалището на бенефициента, издадено не по – късно от 6 месеца преди подаване на искането за плащане. Представя се във формат „pdf“ или „jpg“. (не се изисква от крайни получатели със седалище Столична община).

16. Договор за услуги/строително-монтажни работи/доставки за всеки обект на инвестицията с детайлно описание на техническите характеристики, цена в лева или евро, срок, количество и начин на доставка, ведно с подробна количествено-стойностна сметка, представят се във формат „рdf“ или „jpg“, „xls“ или „xlsx“. В договорите се описва ДДС. Представя се във формат „pdf“ или „jpg“.

17. Договор за финансов лизинг с приложен към него погасителен план за изплащане на лизинговите вноски (в случаите на финансов лизинг)и в случай че не е представен пред ДФ „Земеделие. Представя се във формат „pdf“ или „jpg“.

18. Документ, издаден от обслужващата банка с удостоверителен характер за банковата сметка на бенефициента, по която ще бъде преведена безвъзмездната финансова помощ. Представя се във формат „pdf“ или „jpg“.

**Б. Специфични документи според предмета на инвестиция**

**1. Закупуване и/или инсталиране на нови машини, нови съоръжения, ново оборудване, вкл. инсталации за производство на енергия от ВЕИ за собствено потребление и собствени нужди от ФЕЦ:**

1.1. Протокол за проведена 72-часова проба при експлоатационни условия в случаите, когато се изисква съгласно действащата нормативна уредба и в зависимост от характера на инвестицията. Представя се във формат „pdf“ или „jpg“.

**2 Закупуване на специализирани транспортни средства:**

2.1. Свидетелство за регистрация на МПС.

**3. Разходи за нематериални активи:**

**3.1. Изработка на клиентски уебсайт, изработка на мобилно приложение, придобиване на лиценз за софтуер, закупуване на софтуер, пряко свързан с работата на финансираните дейности и инвестиции, включени в одобреното заявление за подпомагане::**

3.1.1. Сертификат за автентичност и лицензен договор, регистрационна карта. Представя се във формат „pdf“ или „jpg“.

**3.2. Придобиване на лиценз за производство на продукт и/или придобиване на лиценз за предоставяне на услуга:**

3.2.1. Лиценз за производство и/или лиценз за услуга. Представя се във формат „pdf“ или „jpg“.

**4. Разходи за строително монтажни работи (СМР) свързани с реконструкция/ремонт на недвижимо имущество:**

4.1. Констативен акт за установяване годността за приемане на строежа (частта, етапа от него) при предаването на строежа и строителната документация от строителя на възложителя (образец № 15 съгласно Наредба № 3 от 2003 г. за съставяне на актове и протоколи по време на строителството (Наредба № 3 от 2003 г.) - при кандидатстване за окончателно плащане. Представя се във формат „pdf“ или „jpg“, включително в „xls“ или „xlsx“ формат.

4.2. Протокол за установяване на годността за ползване на строежа (частта, етапа от него) (образец № 16 съгласно Наредба № 3 от 2003 г.) - при кандидатстване за окончателно плащане (в зависимост от характера на инвестицията). Представя се във формат „pdf“ или „jpg“, включително в „xls“ или „xlsx“ формат.

4.3. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството - при кандидатстване за окончателно плащане. Представя се във формат „pdf“ или „jpg“, включително в „xls“ или „xlsx“ формат.

4.4. Удостоверение за въвеждане в експлоатация за строежите от четвърта и пета категория от органа, издал разрешението за строеж - при кандидатстване за окончателно плащане. Представя се във формат „pdf“ или „jpg“, включително в „xls“ или „xlsx“ формат.

**5. Закупуване и поставяне на преместваеми обекти:**

5.1. Разрешение за поставяне, издадено в съответствие със ЗУТ. Представя се във формат „pdf“ или „jpg“, включително в „xls“ или „xlsx“ формат.

**6. Документи за доказване извършването на инвестициите, които са необходими за функциониране на дейностите и разходите по одобреното заявление за подпомагане, но не се финансират по него и са включени в приложение към договора за финансово подпомагане. Представя се поне един от посочените документи за всеки един актив, в зависимост от вида на инвестицията:**

6.1. Фактури, представени във формат „pdf“ или „jpg“, и/или

6.2. Договор за наем, представен във формат „pdf“ или „jpg“, и/или

6.3. Удостоверение за въвеждане в експлоатация за строежите от IV и V категория или разрешение за ползване за строежите от I, II и III категория - в случаите на заявени разходи по т. 10 от раздел 13.2 на Условията за кандидатстване документът задължително се представя. Представя се във формат „pdf“ или „jpg“.

6.4. Приемо-предавателни протоколи, представени във формат „pdf“ или „jpg“, и/или

6.5. Извлечение от инвентарна книга или разпечатка от счетоводната система на бенефициента, доказваща заприходяването на инвестициите, които са необходими за функциониране на дейностите и разходите по одобреното заявление за подпомагане, но не се финансират. Представя се във формат „pdf“ или „jpg“.

6.6. Други в зависимост от вида на инвестицията, представени във формат „pdf“ или „jpg“.